Βασίλης Περιστερόπουλος

Ο **Βασίλης Περιστερόπουλος** (γεννημένος στις 6 Σεπτεμβρίου 1962, στη  Θεσσαλονίκη) είναι Έλληνας παλαίμαχος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε κυρίως ως ακραίος επιθετικός, ενίοτε κι ως κεντρικός επιθετικός. 
## Ποδοσφαρική καριέρα
Ο Περιστερόπουλος, υπήρξε γέννημα-θρέμμα του Άρη Θεσσαλονίκης καθώς ξεκίνησε από τα τμήματα υποδομής του συλλόγου. 

Στους «κίτρινους» παρέμεινε επί χρόνια και στελέχωσε κυρίως το τμήμα των Νέων χωρίς όμως να αγωνιστεί σε κάποιο επίσημο αγώνα της Ά Εθνικής μέχρι την 20η Ιανουαρίου 1980, όταν μπήκε ως αλλαγή στο 80ο λεπτό της αναμέτρησης στη θέση του Ανανιάδη, στον εντός έδρας αγώνα με την Ρόδο.  Αυτή ήταν και η μοναδική συμμετοχή του στο πρωτάθλημα της σεζόν 1979-80. 

Κατά τη σεζόν 1980-81 αγωνίστηκε σε 4 αγώνες πρωταθλήματος.

Στις 29 Οκτωβρίου 1980, σημείωσε το παρθενικό του τέρμα με τη φανέλα του Άρη, σκοράροντας στο 47ο λεπτό της αναμέτρησης, με δυνατό σουτ, το τρίτο και τελευταίο γκολ της ομάδας του στον αγώνα Κυπέλλου εναντίον του Πέλοπα Κιάτου.

Παράλληλα διετέλεσε και μέλος της Εθνικής Νέων.

Τον Αύγουστο του 1981 παραχωρήθηκε δανεικός για ένα χρόνο στην Μακεδονικό, με δυνατότητα να αποκτηθεί από την ομάδα της Νεάπολης στο τέλος του δανεισμού εάν καταβάλλονταν το ποσό των 20.000.000 δρχ. Με το Μακεδονικό αγωνίστηκε στο πρωτάθλημα της Β’ Εθνικής 81-82 και η ομάδα ανακηρύχθηκε Πρωταθλήτρια Βορείου Ομίλου συγκεντρώνοντας 52 βαθμούς σε 38 αγώνες και ανεβαίνει για πρώτη φορά στην ιστορία της στα σαλόνια της Α’ Εθνικής κατηγορίας. 

Επέστρεψε στον Άρη το καλοκαίρι του 1982 και τον Αύγουστο συμμετείχε στο μεγάλο διεθνές τουρνουά (στον Καναδά) που έλαβαν μέρος οι «κίτρινοι». Μάλιστα αγωνίστηκε ως βασικός και στα 2 ματς με αντιπάλους την Μπενφίκα και την Τορόντο Μπλίζαρτ. 

Κατά τη σεζόν 1982-83, με προπονητή τον Αντώνη Γεωργιάδη, ο Περιστερόπουλος πραγματοποίησε 17 συμμετοχές στη βασική ενδεκάδα και σημείωσε το μοναδικό του τέρμα (για θεσμό του πρωταθλήματος) με τη φανέλα του Άρη , σκοράροντας με σουτ, στο 89ο λεπτό της αναμέτρησης της 8η αγωνιστικής κόντρα στον Ηρακλή.  

Οι σεζόν 1983-84 και 1984-85 βρήκαν τον Περιστερόπουλο παραγκωνισμένο, να καταγράφει μόλις 4 και 1 συμμετοχές αντιστοίχως.

Στις 21 Δεκεμβρίου 1983, σημείωσε το τελευταίο του τέρμα με τη φανέλα του Άρη, σκοράροντας το τέταρτο και τελευταίο τέρμα της ομάδας του, στον αγώνα Κυπέλλου κόντρα στην Τοξότη Βόλου.

Το καλοκαίρι του 1985 αποχώρησε από τον Άρη για να συνεχίσει, στον Κιλκισιακός, ο οποίος αγωνίζονταν στο πρωτάθλημα της Β’ Εθνικής. Στο Κιλκίς πραγματοποίησε δύο γεμάτες αγωνιστικές σεζόν  με συνολικά 49 συμμετοχές και έξι τέρματα.

Ολοκλήρωσε την ποδοσφαιρική του καριέρα αγωνιζόμενος τη σεζόν 1989-90 με τη φανέλα του Αιγινιακού.

## Στατιστικά με τη φανέλα του Άρη



## Παραπομπές

## Εξωτερικές Πηγές
*Το προφίλ του Β. Περιστερόπουλος στο transfermarkt.gr

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Μακεδονικού
Κατηγορία:Ποδοσφαιριστές Α.Ο. Κιλκισιακού
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδας Κ19